Document ID: 32002R0105

Κανονισμός (ΕΚ) αριθ. 105/2002 της Επιτροπής
της 18ης Ιανουαρίου 2002
για την τροποποίηση, για όγδοη φορά, του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά την Ταλιμπάν του Αφγανιστάν και την κατάργηση του κανονισμού (ΕΚ) αριθ. 337/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 467/2001 του Συμβουλίου, της 6ης Μαρτίου 2001, για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά την Ταλιμπάν του Αφγανιστάν και την κατάργση του κανονισμού (ΕΚ) αριθ. 337/2000(1), όπως τροποποιήθηκε τελευταία από τον κανονισμό (ΕΚ) αριθ. 65/2002 της Επιτροπής(2), και ιδίως το άρθρο 10 παράγραφος 1 δεύτερο εδάφιο,
Εκτιμώντας τα ακόλουθα:
(1) Το άρθρο 10 του κανονισμού (ΕΚ) αριθ. 467/2001 εξουσιοδοτεί την Επιτροπή να τροποποιεί το παράρτημα Ι βάσει των αποφάσεων που λαμβάνονται είτε από το Συμβούλιο Ασφαλείας των Ηνωμένων Εθνών είτε από την Επιτροπή Κυρώσεων Ταλιμπάν.
(2) Το παράρτημα Ι του κανονισμού (ΕΚ) αριθ. 467/2001 του Συμβουλίου περιλαμβάνει τον κατάλογο των προσώπων και των οντοτήτων των οποίων τα κεφάλαια δεσμεύονται δυνάμει του εν λόγω κανονισμού.
(3) Στις 11 Ιανουαρίου 2002, το Συμβούλιο Ασφαλείας των Ηνωμένων Εθνών αποφάσισε να μην περιλάβει την Κεντρική Τράπεζα του Αγανιστάν στον κατάλογο των οντοτήτων οι οποίες υπόκεινται στα μέτρα της παραγράφου 4 στοιχείο β) του ψηφίσματος 1267 και, επομένως, το παράρτημα Ι πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ακόλουθη οντότητα δεν περιλαμβάνεται στο παράτημα Ι του κανονισμού (ΕΚ) αριθ. 467/2001: "Da Afghanistan (aka Bank of Afghanistan, aka Central Bank of Afghanistan, aka The Afghan State Bank), Ibni Sina Wat, Kabul, Afghanistan, καθώς και κάθε άλλο γραφείο της Da Afghanistan Bank".
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 2002.

Labels: 2
5
8
13
18